מתיו פרויר

מתיו ג'ורג' פרויר (באנגלית: Matthew George Frewer; נולד ב-4 בינואר 1958) הוא שחקן, זמר וקומיקאי אמריקאי-קנדי.<ref name="Nemecek2003"></ref> הוא גילם את אייקון שנות ה-80 Max Headroom<ref name="Lanigan1992"></ref> ואת דוקטור ליקי בדרמת המדע הבדיוני הקנדית "אורפן בלאק".

ההופעות האחרונות של פרויר כוללות את גילום "גנרל מספר 2" בסרטו של סטיבן ספילברג "העי"ג" משנת 2016 ודמותו של קרנייג' בסדרה מבית נטפליקס "פחמן משודרג" בשנת 2018. כמו כן גילם את לוגן ב"אימת המתים המהלכים" משנת 2019.

== ראשית חייו ==
פרויר נולד בוושינגטון, בנו של ג'יליאן אן ופרדריק צ'ארלסלי פרויר, שהיה קצין הצי המלכותי הקנדי.<ref></ref> הוא גדל בפיטרבורו, אונטריו, שם סיים את לימודיו במכללת לייקפילד.<ref></ref> הוא המשיך ללימודים בבית הספר לתיאטרון אולד ויק בבריסטול,<ref name="syfy"></ref> סיים את קורס המשחק בשנת 1980. אחיו פרדריק בארי פרויר שירת גם בצי הקנדי.

== קריירה ==
פרויר גילם את דמות האינטליגנציה המלאכותית "Max Headroom" בשנות השמונים וכיכב בסרט הטלוויזיה המדע בדיוני המפורסם ב-1985; פרויר גילם בסרט גם את העיתונאי עטור הפרסים של רשת 23, אדיסון קרטר. מה שהוביל לליהוקו בסדרה ברשת ערוץ 4 הבריטית כשגילם את Max Headroom.

בשנת 1987 שודרה סדרה אמריקאית המבוססת על הסרט משנת 1985, בשם "Max Headroom" (1987–1988). הוא גם גילם את הדמות במדיות אחרות, כולל סדרת פרסומות טלוויזיה לקולה חדשה וכן בסינגל למוזיקה של ארט אוף נויז. הוא חזר לגלם את הדמות גם בסרט הקומדיה המדע-בדיוני פיקסלים (2015).<ref name="avclub"></ref>

פרויר כיכב כמייק סטרטפורד בסדרה "דוקטור דוקטור" (1989–1991). הוא הופיע גם בסדרת הטלוויזיה "הסטנד". פרויר הופיע גם בסרטים כמו "הפרוטוקול הרביעי" (1987), "מותק, הילדים התכווצו" (1989), "המסע הבכיר של לאמפון" (1995) והרימייק שחר המתים משנת 2004.

פרויר היה מועמד לשני פרסי ג'מיני של האקדמיה הקנדית לקולנוע בשנת 2000, האחד על הופעת אורח "חקירתו של דה וינצ'י"<ref></ref> ועוד אחד על עבודתו בסדרה "המנטורים". הוא היה שחקן קבוע בסדרה "אאוריקה" בשתי העונות הראשונות של הסדרה, כשגילם את ג'ים טגארט. <ref></ref> הוא עשה עבודת קריינות על מספר פרויקטים מונפשים, כולל "באטמן - הסדרה המצוירת" (1993) ו-"האלק האיום" (1996-1997). פרויר גילם את מאט פראגר בסדרה הקנדית "כוח PSI" בשנים 1997–2000, שהנחה אז דן אקרויד.

משנת 2000 גילם את דמותו של שרלוק הולמס בסדרה בת ארבעה סרטים בהפקת הולמרק: כלבם של בני בסקרוויל, חותם הארבעה (2001), שערורייה מלכותית (2001), פרשת ערפד וייטצ'אפל (2002).

בשנת 2009, פריור גילם את הנבל הפורש מולוך המיסטיקן בסרט "השומרים" בבימויו של זאק סניידר<ref></ref> והופיע בתור האביר הלבן בסדרה משנת 2009 של רשת Syfy, "אליס", המבוססת על הרפתקאות אליס בארץ הפלאות.<ref></ref> הוא כהופיע גם בשני פרקים של עונה 5 של "על טבעי".<ref></ref> הוא הופיע בכמה עיבודים לסיפורי סטיבן קינג, כמו "הסטנד", "כביש קוויקסילבר", "רכיבה על הכדור", "ייאוש" ו"שק של עצמות"".<ref></ref>

הוא גילם את ד"ר אלדוס ליקי בשתי העונות הראשונות של "אורפן בלאק".

בשנת 2018, פרויר גילם את קרנייג' בסדרה של נטפליקס "Altered Carbon".<ref></ref> באותה שנה לוהק פרויר לסדרת האימה והדרמה של נטפליקס, "המסדר".<ref></ref>

== חיים אישיים ==
פרויר נשוי לאמנדה הילווד מאז 1984. בשנת 1989 הם קנו בית במרינה דל ריי בקליפורניה.<ref></ref>

== קישורים חיצוניים ==

== הערות שוליים ==

קטגוריה:בוגרי אוניברסיטאות ומכללות בקנדה
קטגוריה:בוגרי בית הספר למשחק בריסטול אולד ויק
קטגוריה:שחקנים אמריקאים
קטגוריה:זמרים אמריקאים
קטגוריה:קומיקאים אמריקאים
קטגוריה:אמריקאים שנולדו ב-1958